section_heading: Nalaz rimske vojničke diplome iz Slavonskog Broda
paragraph_text: Centurion Likaj služio je i časno otpušten iz vojske nakon odsluženih 26 godina (XXVI stipendii) Služio je u Misenumu i Paestumu nedaleko Napulja u Italiji na triremi rimske flote kao zapovjednik. Važno je naglasiti da na tom drevnom dokumentu imamo prvi pisani spomen imena grada Slavonskog Broda u obliku MARSVNIA LOCO XXIII. Marsonia je dobila ime po Marsu rimskom bogu rata. Ovaj nastavak vjerojatno je vojna oznaka. No zanimljivo je da i danas jedan potok koji teče zapadnije od grada zovu Mrsunja, što na ilirskom jeziku znači "crna voda". Rimljani nisu mijenjali zatečene toponime nego su ih samo latinizirali.